**  **

**„MINDENÜNK E ZÁSZLÓ…”**

a **Honvédség és Társadalom Baráti Kör Székesfehérvári Szervezete**,

a nagyváradi **Tanoda Egyesület**, valamint a

**Katonai Emlékpark Pákozd – Nemzeti Emlékhely**

rajzpályázata, 8-16 éves fiatalok részére

**„Mindenünk e zászló, sosem hagyjuk el”**

szól a János vitéz dalrészlete, melyből kiragadtuk a rajzpályázatunk címét.

A zászló – mint a pályázatunk központi témája – nemzeti hadtörténelmünk ezeréves szimbóluma, a katonai helytállás jelképe, szorosan kötődik a különböző korok hadtörténelmi eseményeihez, kiemelkedő személyiségeihez, helyszíneihez, s ezáltal lehetőséget teremt arra, hogy szinte megkötés nélkül alkossatok, és pályázati anyagaitokban megjelenítsétek a magyar hadtörténelemről, a honvédelmünkről szóló gondolataitokat. A zászlók rendszerint összeforrnak a címerekkel, s így a pályázati témánk ebbe az irányba is lehetővé teszi a kitekintést.

**Jelenítsétek meg a különböző korok katonai zászlói alatt küzdő ismert, vagy ismeretlen katonahősöket,**

**nemzeti hadtörténelmünk jelentős eseményeit, helyszíneit!**

Nem elvárásunk, hogy a pályamunkákon kötelező zászlónak lennie, hiszen a zászló által szimbolizáltak anélkül is érzékeltethetőek, de azt kérjük, hogy ha konkrét személyt vagy eseményt jelenítetek meg, akkor a hozzá kapcsolódó magyar történelmi zászló szerepeljen az alkotáson.

A pályamunkák leadásának vagy postára adásának határideje:

**2017. március 20.**

Személyes leadásra Székesfehérváron és Nagyváradon is van lehetőség.

A pályázatunkra egyéni, vagy 2-4 fős csoportok által készített, alkotásokat várunk, A/2, vagy annál kisebb méretben.

A pályázati felhívás és a részletes kiírás a HTBK Székesfehérvári Szervezete

honlapján – **www.htbkszfvar.hu** – olvasható.

**Legyetek részesei**

**hadtörténelmünk sokszínű megjelenítésének!**

